
Narva Linnavolikogu 14.12.2006.a otsuse nr 230 
„Sadama tee 9 maaüksuse munitsipaalomandisse taotlemine“
 kehtetuks tunnistamine
Narva Linnavalitsus otsustab:

1. Taotleda Narva Linnavolikogu ees Narva Linnavolikogu 14.12.2006.a otsuse nr 230 „Sadama tee 9 maaüksuse munitsipaalomandisse taotlemine“ kehtetuks tunnistamist.
2. Volitada Arhitektuuri ja Linnaplaneerimise Ameti peaarhitekti direktori ülesannetes Peeter Tambut nimetatud küsimust ette kandma Narva Linnavolikogus.

     Tarmo Tammiste

Narva Linnavolikogu 14.12.2006.a otsuse nr 230 
„Sadama tee 9 maaüksuse munitsipaalomandisse taotlemine“  

kehtetuks tunnistamine
1. Asjaolud ja menetluse käik 

Narva Linnavolikogu võttis 14.12.2006.a vastu otsuse nr 230 Sadama tee 9 maaüksuse Narva linna munitsipaalomandisse taotlemise kohta. 

Seoses sellega, et Sadama tee 9 maaüksus asub „Honor ja Victoria bastionide ning nende lähiala“ detailplaneeringu alas, tegi Ida-Viru Maavalitsus ettepaneku lükata Sadama tee 9 maa munitsipaliseerimise menetlus edasi.

Üheks Narva Linnavolikogu 14.12.2006.a otsuse nr 230 vastuvõtmise aluseks oli Narva Linnavolikogu 30.09.2004.a määrusega nr 44/40 kinnitatud linna arengukava aastateks 2004-2007, mis on praeguseks aegunud. 26.09.2007.a on Narva Linnavolikogu määrusega nr 36 kinnitatud uus arengukava aastateks 2008-2012.

Linnavolikogu 14.12.2006.a otsuse nr 230 3. osa resolutsioon muudeti Linnavolikogu 25.09.2009.a otsusega nr 122.
Geodeetilise plaani alusel, mille tellis linnavalitsus, täpsustati Sadama tee 9 maaüksusel asuva rajatise (5. raveliini) suurust ja koostati Sadama tee 9 maaüksuse asendiplaan, kus maaüksuse uus pindala on 19 600 m2, mis erineb Narva Linnavolikogu 14.12.2006.a otsuse nr 230 punktis 3 toodud pindalast (26 251 m2). 

Lähtudes ülaltoodust tuleb Narva Linnavolikogu 14.12.2006.a otsus nr 230 „Sadama tee 9 maaüksuse munitsipaalomandisse taotlemine“ lugeda aegunuks ning tulenevalt sellest tunnistada see kehtetuks.

Kuna detailplaneeringu kehtestamine on pikaajaline protsess, jätkatakse Sadama tee 9 maaüksuse munitsipaliseerimise menetlust kehtiva linna üldplaneeringu alusel ja uue pindalaga 19 600 m2.

2. Õiguslikud alused 

2.1. Kohaliku omavalitsuse korralduse seaduse § 22 lõike 1 punkti 37  kohaselt volikogu ainupädevusse kuuluvad muud seadusega antud küsimused.

2.2. Haldusmenetluse seaduse § 64 lõige 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.

2.3. Haldusmenetluse seaduse § 68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

2.4. Vastavalt Haldusmenetluse seaduse § 70 lõikele 1 haldusakt tunnistatakse kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.

3. Otsus
Tunnistada kehtetuks Narva Linnavolikogu 14.12.2006.a otsus nr 230 „Sadama tee 9 maaüksuse munitsipaalomandisse taotlemine“.
4.Rakendussätted
4.1. Lugeda kehtetuks Narva Linnavolikogu 25.09.2009 otsus nr 122 „ Narva Linnavolikogu 14.12.2006.a otsuse nr 230 „Sadama tee 9 maaüksuse munitsipaalomandisse taotlemine“ muutmine“.

4.2. Otsus jõustub teatavakstegemisest.
4.3. Otsust  on võimalik vaidlustada Tartu Halduskohtu Jõhvi kohtumajas 30 päeva jooksul alates    jõustumisest.

